Επαναπροσλήφθηκε η εργαζόμενη του σούπερ μάρκετ της Ορεστιάδας που είχε απολυθεί καθώς είχε κόψει κασέρι και σαλάμι στην ίδια μηχανή.

Υπενθυμίζεται πως τον προηγούμενο μήνα λίγο πριν το κλείσιμο του καταστήματος στις 8:55 το βράδυ, πελάτης ζήτησε από την υπάλληλο του τμήματος αλλαντικών να του κόψει σε φέτες κασέρι και σαλάμι.

Η υπάλληλος χρησιμοποίησε την ίδια μηχανή για να κόψει και τα δύο είδη καθώς λίγο πριν είχε καθαρίσει τον εξοπλισμό του τμήματος που εργαζόταν, κάτι που εξόργισε τον πελάτη ο οποίος κατήγγειλε την εργαζόμενη τόσο στη διεύθυνση του καταστήματος, όσο και στα κεντρικά γραφεία της εταιρείας.

Η καταγγελία είχε ως αποτέλεσμα την απόλυση της υπαλλήλου από την εταιρία.

Σύμφωνα με πληροφορίες η υπάλληλος εργαζόταν στη συγκεκριμένη επιχείρηση για δεκαπέντε χρόνια.

Η υπόθεση πήρε μεγάλες διαστάσεις στα ΜΜΕ ξεσηκώνοντας παράλληλα ένα μεγάλο κύμα αλληλεγγύης.

Τακτικοί πελάτες του καταστήματος ξεκίνησαν τη διαδικασία συλλογής υπογραφών ζητώντας την επιστροφή της εργαζόμενης στη θέση της, ενώ παράλληλα κινητοποιήθηκε και το Εργατοϋπαλληλικό Κέντρο Ορεστιάδας.